b'\n_START_ARTICLE_\nJajojsko lon\xc4\x8darstvo\n_START_PARAGRAPH_\nLon\xc4\x8devina Jajoj\xc2\xa0(\xe5\xbc\xa5\xe7\x94\x9f\xe5\x9c\x9f\xe5\x99\xa8) so izdelki iz neglazirane \xc5\xbegane gline iz obdobja Jajoj na Japonskem.\n_START_SECTION_\nNajdbi\xc5\xa1\xc4\x8da\n_START_PARAGRAPH_\nLeta 1884 so na najdbi\xc5\xa1\xc4\x8du v Jajoju (del Tokia) odkrili \xc5\xa1koljke, nekaj lon\xc4\x8devine iz obdobja D\xc5\xbeomon in ostanke lon\xc4\x8devine v do tedaj \xc5\xa1e neznanem slogu. Odkritelji so o njem poro\xc4\x8dali leta 1889, leta 1923 pa je \xc5\xa0ozo Arisaga tudi zapustil zapiske o odkritju. Natan\xc4\x8dna lokacija \xc5\xa1kolj\xc4\x8dne gomile je dolgo ostala skrivnost, dokler niso potrdili dela ostankov na vogalu doma\xc4\x8dega kampusa laboratorija za arheologijo,\xc2\xa0zaradi predmetov, najdenih v okolici, pa je bila stvar skoraj dokon\xc4\x8dna. Leta 1974 so na obmo\xc4\x8dju Univerze v Tokiu odkrili lon\xc4\x8devino Jajoj, \xc5\xbee naslednje so izpeljali prva izkopavanja. Zaznali so naselbine, obdane z nasipom, in jarke v obliki \xc4\x8drke V. Strinjali so se, da je to zelo verjetno kraj, ki ga je opisal \xc5\xa0ozo Arisaga. Enake ostanke so na\xc5\xa1li tudi \xc5\xa1e drugje v Jajoju.\n_START_SECTION_\nLon\xc4\x8devina iz soseske Jajoj\n_START_PARAGRAPH_\nNajdbe so imele od\xc5\xa1\xc4\x8dipnjen rob, oblika pa je bila ohranjena. Oblika lon\xc4\x8devine spominja na figo, zunanji del spodnjega\xc2\xa0dela trupa pa se zavihan preko. Glina je glajena z vzorcem nalo\xc5\xbeenih obro\xc4\x8dev, zunanjost je polirana. Ima tudi dele, ki so rde\xc4\x8dkasti zaradi \xc5\xbegalnega orodja. Obrobje rame lon\xc4\x8devine ima dekoracijo odtiskanih debelih in ozkih vozlov in vrvi. Poleg vzorca vrvi je na rami pogosta serija kro\xc5\xbenih likov.\xc2\xa0Mislijo, da je iz poznej\xc5\xa1ega obdobja Jajoj. Tak\xc5\xa1ne najdbe so posebej zna\xc4\x8dilne za okolico zaliva Suruga. Predvidevajo, da so se na to obmo\xc4\x8dje priseljevali in gradili z nasipom ograjene naselbine.\n_START_SECTION_\nIme\n_START_PARAGRAPH_\nLon\xc4\x8devino so\xc2\xa0strokovnjaki iz laboratorija za antropologijo Univerze v Tokiu poimenovali po soseski, kjer so na\xc5\xa1li vzorce tega sloga kot \xe5\xbc\xa5\xe7\x94\x9f\xe5\xbc\x8f\xe5\x9c\x9f\xe5\x99\xa8 "lon\xc4\x8devina v slogu Jajoj". Od leta 1975 je v\xc2\xa0uporabi\xc2\xa0\xe5\xbc\xa5\xe7\x94\x9f\xe5\x9c\x9f\xe5\x99\xa8 "lon\xc4\x8devina Jajoj".\n_START_SECTION_\n\xc4\x8casovni okvir\n_START_PARAGRAPH_\nLon\xc4\x8devina igra vlogo pri dolo\xc4\x8danju \xc4\x8dasovne dobe. Uporabna je, ker daje okvir za meritve in je univerzalna, obstaja pa tudi obilje ostankov. Ker so znali predmete iz gline spretno izdelati, izda oblika predmeta izdeloval\xc4\x8dev na\xc4\x8din razmi\xc5\xa1ljanja; prst, na\xc4\x8din izdelave, dokon\xc4\x8danje (poliranje, ipd.) in na\xc4\x8din dekoracije so zelo raznoliki.\xc2\xa0Lon\xc4\x8devina je tudi zelo krhka, a se lahko izdeluje v hitrem sosledju, zato je zamenjava z novo hitra.\xc2\xa0Iz te zna\xc4\x8dilnosti sledi tudi tehnologija izdelave in vrste izdelkov.\xc2\xa0\xc4\x8ce sledimo spremembam v teh elementih, lahko pridemo do podatkov o dobi. Ugotovimo lahko tudi izvor do regije, saj se glina nahaja povsod.\xc2\xa0To t.i. tipolo\xc5\xa1ko metodo je iz Evrope prinesel \xc5\xa0oko Hamada._NEWLINE_Na podlagi teh stilnih zna\xc4\x8dilnosti sta leta 1930 Hamada in Kobaja\xc5\xa1i lon\xc4\x8devino iz okro\xc5\xbeja Kinki razdelila na pet stilov, I-V.\xc2\xa0Stil I se nana\xc5\xa1a na najstarej\xc5\xa1i, stili II-IV na srednji, stil V pa na najkasnej\xc5\xa1i del obdobja Jajoj. Najstarej\xc5\xa1e obdobje vklju\xc4\x8duje lon\xc4\x8devino Jajoj v stilu Kinaj (\xe7\x95\xbf\xe5\x86\x85,\xc2\xa0obmo\xc4\x8dje ob Kjotu) in \xc5\xa1e starej\xc5\xa1o v stilu Itazuke iz severa Kju\xc5\xa1uja. Skupaj se imenujeta stil Ongagava._NEWLINE_Meja med obdobjem Jajoj in slede\xc4\x8dim obdobjem Kofun je prikrita. \xc4\x8cetudi uporabljamo za razna stile skupno imenovanje, so glede na razlago znanstvenikov med obdobji neke razlike.\xc2\xa0Nadaljnje raziskave bodo pokazale, \xc4\x8de so potrebne modifikacije.\n_START_SECTION_\nZna\xc4\x8dilnosti\n_START_PARAGRAPH_\nV primerjavi z lon\xc4\x8devino D\xc5\xbeomon je bolj svetla in rjava, tanka, a tudi trdna. Do tak\xc5\xa1ne razlike med barvo in debelino pride, ker so lon\xc4\x8devino D\xc5\xbeomon \xc5\xbegali bolj direktno, Jajoj pa pokrivali s slamo ali zemljo, \xc5\xbegali pa bolj kontroliano.\xc2\xa0Verjetno so znali obdr\xc5\xbeati stalno temperaturo, s \xc4\x8dimer so dosegli optimalne pogoje.\xc2\xa0Ugibajo, da se je nova tehnika, ko se lon\xc4\x8devino barva pred \xc5\xbeganjem (pri lon\xc4\x8devini D\xc5\xbeomon po \xc5\xbeganju), pojavila na severu Kju\xc5\xa1uja in se raz\xc5\xa1irila v regijo Kanto, saj je med regijama \xc4\x8dasovna razlika. Za pove\xc4\x8danje trdnost so\xc2\xa0vme\xc5\xa1avali pesek, zaradi \xc4\x8desar se na povr\xc5\xa1ini ve\xc4\x8dkrat pojavljajo zrna tega materiala._NEWLINE_Pojavi se oblika posode, steklenice in bovle, v srednjem obdobju pa tudi veliko enostavnih oblik, kot je kro\xc5\xbenik s podstavkom/platformo (servirna mizica). V sredini je bil prostor za pripravo \xc5\xbeita ali njegovo shranjevanje.\xc2\xa0Tudi pri posodi in bovlah se pojavi platforma, ki postane samostojna oblika. Razlike med vrstami posod so na zahodu Japonske o\xc4\x8ditne, na vzhodu pa ne tako zelo._NEWLINE_Pri dizajnu so pogosti odtisi vrvi, vozlov, vgravirane oblike, z glavnikom v\xc4\x8desani vzorci. Pri obliki in stilu imamo \xc4\x8dasovne ter regionalne razlike. Vzorci glavnika so na primer pogosti v osrednjem vi\xc5\xa1avju prefekture Nagano, na jugu regije Kanto pa fini d\xc5\xbeomonski odtisi.\n_START_SECTION_\nNamen\xc2\xa0uporabe\n_START_PARAGRAPH_\nLon\xc4\x8devino so\xc2\xa0uporabljali za shranjevanje, konzerviranje, peko, kuhanje \xc5\xbeit na pari, pokop, serviranje hrane, zbiranje vode in darovanje.'